ໃນວັນທີ 17 ກໍລະກົດ 2022 ນີ້, ສະຫາຍ ຫວໍ ວັນ ເຖື້ອງ ກຳມະການກົມການເມືອງສູນກາງພັກ, ຜູ້ປະຈຳການຄະນະເລຂາທິການສູນກາງພັກ ກອມມູນິດຫວຽດນາມ, ຫົວໜ້າຄະນະຊີ້ນຳລະດັບຊາດ ສະເຫລີມສະຫລອງປີສາມັກຄີມິດຕະພາບ ຫວຽດນາມ-ລາວ ພ້ອມດ້ວຍຄະນະ ໄດ້ເດີນທາງມາເຖິງນະຄອນຫລວງວຽງຈັນ ສປປ ລາວ ເພື່ອເຂົ້າຮ່ວມພິທີໂຮມຊຸມນຸມ ສະເຫລີມສະຫລອງປີສາມັກຄີມິດຕະພາບ ລາວ-ຫວຽດນາມ ທີ່ຈະຈັດຂຶ້ນ ໃນຕອນເຊົ້າວັນທີ 18 ກໍລະກົດ 2022 ໂດຍໃຫ້ກຽດຕ້ອນ ຮັບຢູ່ສະໜາມບິນສາກົນວັດໄຕ ຂອງ ສະຫາຍ ທອງສະລິດ ມັງໜໍ່ເມກ ເລຂາທິ ການສູນກາງພັກ, ຫົວໜ້າຫ້ອງວ່າການສູນກາງພັກ ພ້ອມດ້ວຍຄະນະ.
ໂອກາດນີ້, ສະຫາຍ ຫວໍ ວັນ ເຖື້ອງ ພ້ອມຄະນະຍັງຈະໄດ້ເຂົ້າຢ້ຽມຂໍ່ານັບ ແລະ ພົບປະຢ້ຽມຢາມ ບັນດາການນຳ ແລະ ອະດີດການນຳຂັ້ນສູງຂອງ ສປປ ລາວ ຕື່ມອີກ.
ຂ່າວ: ທະນູທອງ
ພາບ: ເກດສະໜາ